b'\n_START_ARTICLE_\nUtrechtse Vecht\n_START_SECTION_\nHistorie\n_START_PARAGRAPH_\nElven ble til rundt 600 f.Kr. og munnet da ut i Ur-IJ. I Romerrikets tid var den kjent som Fectio, og takket den av fra Oude Rijn ved den romerske festningen kalt Fectio._NEWLINE_I middelalderen var Vecht en viktig rute for skipsfarten mellom Zuiderzee, som var porten til Nord-Europa og Rhinen som var porten blant annet til dagens Tyskland. I Dorestad, og i senere tid byen Utrecht, blomstret \xc3\xb8konomien takket v\xc3\xa6re denne forbindelsesruten._NEWLINE_Langs elven ble det bygget flere kasteller p\xc3\xa5 strategiske plasser, blant disse finnes fremdeles Kasteel Nijenrode og Muiderslott. Vecht var ogs\xc3\xa5 i nyere tid en del av nederlands forsvar, mange av fortene i Den hollandske vannlinjen er plassert p\xc3\xa5 strategiske punkter._NEWLINE_I det 17. \xc3\xa5rhundre, Nederlands Gouden Eeuw, ble landsteder (ned.: buitenplaats eller buiten) bygget for rike handelsmenn fra Amsterdam. Mange av disse ble solgt og revet under den \xc3\xb8konomiske katastrofen som fant sted i begynnelsen av det 19. \xc3\xa5rhundre, men noen f\xc3\xa5, som Gunterstein i Breukelen og Goudestein i Maarssen finnes fremdeles.\n_START_SECTION_\nStr\xc3\xb8mretning\n_START_PARAGRAPH_\nVecht er en av de f\xc3\xa5 elvene der vannet av og til (delvis) renner motstr\xc3\xb8ms. Dette skjer fordi IJsselmeers vannstand er mye h\xc3\xb8yere enn Vechts ved slusen i Muiden. Bare ved meget store regnmengder str\xc3\xb8mmer elvevannet p\xc3\xa5 vanlig vis til munningen._NEWLINE_Ved Nigtevecht slippes renset kloakkvann fra fire renseanlegg langs elven ut i Amsterdam-Rijnkanalen. Vannet som kommer fra Muiden, s\xc3\xb8rger her for det mottrykket som er n\xc3\xb8dvendig for \xc3\xa5 f\xc3\xa5 dette til._NEWLINE_Den kommersielle skipsfarten bruker ikke lengre Vecht, men Amsterdam-Rijnkanalen som grovt sett er gravet parallelt med elven. Ved Nigtevecht krysser Vecht Amsterdam-Rijnkanalen og via Smal Weesp, en naturlig elv som renner gjennom Weesp, og denne kanalen er Vecht forbundet med elven Gein. Vecht er dessuten forbundet med Hilversums Kanaal med en sluse ved Nederhorst den Berg.'